XXVI EILINIO LAIKO SEKMADIENIS

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**EUCHARISTIJOS ŠVENTIMO BAIGIAMASIS PALAIMINIMAS

*Celebruojantis kunigas gali naudoti šį palaiminimą savo nuožiūra.*

*Kunigas pats taria paraginimus:*

Broliai ir seserys, Jėzus pažadėjo būti tarp savo mokinių kaskart, kai jie susirenka jo vardu. Artimiausiomis dienomis Romoje popiežius Pranciškus atidarys Vyskupų sinodo XVI eilinės generalinės asamblėjos pirmąją sesiją. Šaukdamiesi Viešpaties palaiminimo, keliame mintis į Dievą, kad jis savo Šventojoje Dvasioje stiprintų mus bendrystėje, vestų į tiesos pilnatvę ir nuolat apšviestų Sinodo asamblėjos dalyvius.

*Po to eina išsiuntimas. Kunigas, ištiesęs rankas ir atsigręžęs į žmones, sako:*

Viešpats su jumis!

*Žmonės atsako:*

Ir su tavimi.

*Tada diakonas arba, kai jo nėra, pats kunigas pakviečia tikinčiuosius šiais žodžiais*: Pasilenkite palaiminimui. *Tuomet kunigas, ištiesęs rankas į žmones, ištaria palaiminimą, į kurį visi atsako*: Amen.

Dievas, mūsų Tėvas, daug kartų ir įvairiais būdais

kalbėjęs mūsų tėvams per pranašus,

visada teveda jus ir visą Bažnyčią visiems ištikimai laikantis jo žodžio ir atpažįstant jo valią.

*A*. Amen.

Sūnus, atsiųstas laiko pilnatvėje

apreikšti visiems Tėvo gailestingumo turtų,

teišlaiko jus bendrystėje su Savimi ir su broliais bei seserimis.

*A*. Amen.

Tegul Šventoji Dvasia lydi jus visus, ypač Sinodo asamblėją,

atpažįstant laiko ženklus,

kad visur laikydamiesi Dievo valios

duotumėte gausių vienybės vaisių Bažnyčios gyvenimo

ir Evangelijos skelbimo labui.

*A*. Amen.

Visagalio Dievo:

Tėvo, Sūnaus ✠ ir Šventosios Dvasios palaiminimas

tenusileidžia ant jūsų ir visuomet tepasilieka.

*A*. Amen.

*Parengė LVKS pagal Dievo kulto ir Sakramentų tvarkos kongregacijos tekstą (2023 rugsėjis)*